

HERNÁD VÖLGYE és TÉRSÉGE SZILÁRDHULLADÉK-KEZELÉSI

ÖNKORMÁNYZATI TÁRSULÁS

TÁRSULÁSI MEGÁLLAPODÁS

Amely létrejött az 1.sz. mellékletként csatolt listán felsorolt önkormányzatok - továbbiakban mint szerződő felek, illetve társult önkormányzatok - között alulírott napon és helyen az alábbi feltételek mellett:

I. Preambulum

1. A társulás főbb érdekei és céljai: A hulladékgazdálkodásról szóló 2000. évi XLIII. tv. /továbbiakban Hgt./ 21. §.-a értelmében az önkormányzatokra kötelezően ellátandó feladatként, közszolgáltatásként határozza meg a települési szilárd hulladék kezelésének megszervezését. 

2. A Hgt. 22. § /1/ bek. szerint a települési önkormányzatok hulladékgazdálkodási feladataik ellátása érdekében /az 1997. évi CXXXV. tv. értelmében / társulási tv.  szerinti társulási szerződést köthetnek. 

Tekintettel az önkormányzatok területi összetartozására, a feladat megvalósítása érdekében  írják alá, és fogadják el ezen társulási megállapodást. 

3. Az Önkormányzatok a hulladékgazdálkodási feladatok ellátása során a közszolgáltatási rendszer tartalmának meghatározásakor kijelölhetik a hulladékkezelési létesítményeket, megválaszthatják a közszolgáltatót, kiterjeszthetik a hulladékgazdálkodást az un. szelektív hulladékgyűjtésre, valamint a közigazgatási területükön működő gazdálkodó egységeket kötelezhetik az általuk szervezett szolgáltatások igénybevételére. 

4. A fentiekben leírt törvényi kötelezettségek megvalósítása hatékonyan, korszerűen és a lehető leggazdaságosabban csak akkor jöhet létre, ha megfelelő nagyságrendű és gazdaságosan működtethető szolgáltatási területet sikerül egységbe tömöríteni, kihasználva az összefogásban és együttműködésben rejlő lehetőségeket. 

5. A társulás elsődleges célja és feladata, hogy térségi szinten a megfelelő szolgáltatási színvonal biztosítása mellett a legolcsóbb szolgáltatási díjakkal tudja a lakosságot kiszolgálni.

6. A társult Önkormányzatok kötelezettségeinek megvalósítása érdekében korszerű hulladékgazdálkodási rendszer kialakítását határozzák el, kinyilvánítják azon szándékukat, hogy a közigazgatási területükön keletkező szilárd-hulladék elhelyezésére és kezelésére a hulladékgazdálkodási rendszer kiépítésével létrejövő rendszerelemeket veszik igénybe. Megbízzák a Társulási Tanácsot hogy megfelelő szakmai befektetővel kezdje el a tárgyalásokat, valamint pályázati forrásokat kutasson fel a beruházások megvalósítása érdekében. 

II. A hulladékkezelési társulás feladata, konkrét céljai

A Társulás feladata a társult önkormányzatok közigazgatási területén összehangolt fejlesztés, közös programok kialakítása abból a célból, hogy a Hernád-völgyén és térségén korszerű, EU komform térségi hulladékgazdálkodási rendszert alakítson ki és elősegítse a korszerűtlen és illegális hulladék lerakók felszámolását, a megvalósítás érdekében környezetvédelmi projektet dolgozzon ki és a nemzetközi pénzügyi alap támogatásának elnyerésére pályázatot készítsen és nyújtson be az önkormányzatok és a szakmai befektetők közreműködésével.

A társult önkormányzatok és a szakmai befektetők közös érdeke az átfogó, térségi hulladékgazdálkodási rendszer megvalósítása, mely magába foglalja a szilárd települési hulladék gyűjtését, válogatását, újrahasznosítását, a maradványanyagok EU szabályozásnak megfelelő, korszerű lerakón való elhelyezését, a kapcsolódó technikai és technológiai rendszerek kialakítását, az eszközök beszerzését, a szükséges beruházások megvalósítását, az illegális hulladéklerakók felszámolását és a felhagyott hulladék lerakók rekultivációs munkáit.

1./ A hulladékgazdálkodási rendszer felépítéséhez szükséges projekt kidolgozása, összefogása 

2./ Kommunális hulladékkezelő és feldolgozó telep kialakítása, hulladékválogató, komposztáló és építési hulladék feldolgozó üzemrészekkel ( projekt)

Lehetőségek kihasználása pályázati kohéziós alap terhére igénybe vehető pályázati támogatások elnyerésére.

Pályázati pénzforrások híján magántőke bevonása a projekt megépítése céljából,           pénzügyi ill. szakmai befektetők felkutatása a megvalósítás érdekében.

Részletes megvalósíthatósági tanulmány készítése, környezetvédelmi engedélyek,        építési engedélyek elkészítése, valamint az ehhez kapcsolódó műszaki,        környezetvédelmi, tűzvédelmi, műszaki biztonsági és munkavédelmi engedélyek        beszerzése.

3./ Hulladékkezelési infrastruktúra fejlesztése

Átrakóállomások, hulladékudvarok építése, a szelektív hulladékgyűjtés megfelelő         szintre való fejlesztése, a hulladékgyűjtés eszközállományának fejlesztése, új gép        kocsik beszerzése.

Hulladékok előkezelése, és az ehhez kapcsolódó technológia /mechanikai, biológiai         kezelő valamint válogatómű kiépítése/ megvalósítása.

4./ A projekt területén található környezetet veszélyeztető hulladéklerakók rekultivációja

5./ Pályázat benyújtása a program pénzügyi alapjainak megteremtése érdekében EU támogatás (ISPA) elnyerésére

6./ A társult önkormányzatok gazdasági -társadalmi-tájképi -környezeti helyzetének, adottságainak megfelelően a térség menedzselése, kapcsolatrendszer kiépítése

7./ A társult önkormányzatok érdekeinek összehangolása, információcsere, kölcsönös tájékoztatás, szakmai tanácsadás

8./ A beruházás során megvalósuló hulladékkezelő és feldolgozó telephelyhez kapcsolódó elkerülő útszakaszok megépítése

III. A társulás létrehozása

1./ Szerződő felek önkéntes és szabad elhatározásukból, egyenjogúságuk tiszteletben tartásával, a kölcsönös előnyök és az arányos teherviselés alapján a helyi önkormányzatok társulásairól és együttműködéséről szóló 1997. évi CXXXV. törvény ( Ttv) 9.§-a szerint létesített döntéshozó szervvel (továbbiakban:Társulási Tanács) alapított, a Ttv. 16-18.§-ai szerinti jogi személyiséggel rendelkező társulást kívánnak létrehozni közigazgatási területükön térségi integrált hulladékgazdálkodási rendszer kialakítására és az ehhez szükséges gazdasági, pénzügyi és jogi előfeltételek megteremtésére és az európai uniós követelményrendszer megvalósításának elősegítése céljából.

A Társulás előirányzatai felett teljes jogkörrel rendelkező, részben önállóan gazdálkodó költségvetési szerv, melynek alapító okirata a társulási megállapodás mellékletét képezi.

A Társulás, mint költségvetési szerv vezetőjét a Társulási Tanács a mindenkor hatályos jogszabályi rendelkezéseknek megfelelően nevezi ki.

A Társulás gazdálkodási, pénzügyi, gazdasági feladatait jelen szerződésben meghatározottak szerint látja el a 217/1998. (XII.30.) Korm. rendeletben foglaltak figyelembe vételével.

A Társulás vállalkozási tevékenységet csakis a céljának elérésére, feladatának teljesítése érdekében, alaptevékenységét nem veszélyeztetve folytathat.

2./ Társulás neve, székhelye:

A társulás neve: 
     Hernád Völgye és Térsége Szilárdhulladék-kezelési 

           Önkormányzati Társulás 

A társulás székhelye:
     Encs Város Polgármesteri Hivatala

     


     3860 Encs, Petőfi u. 75. 

Szerződő felek rögzítik, hogy a székhelyként megjelölt ingatlant Encs Város Önkormányzata ellenérték nélkül bocsátja a társulás rendelkezésére a társulás megszűnéséig vagy a társulás által létesített hulladékkezelési rendszer teljes üzemeltetésbe adásáig.

A társulás működési területe: a társult Önkormányzatok közigazgatási területe a társulási szerződés 1. sz. melléklete szerint. 

A társulás ideje: A társulás határozatlan időre alakul.

3./ Az Önkormányzatok a jelen megállapodás aláírásával megalakítják, ill. létrehozzák a

Hernád Völgye és Térsége Szilárdhulladék-kezelési Önkormányzati Társulást  /továbbiakban: Társulás/.

Szerződő felek a célok megvalósítása érdekében a jóhiszeműség és tisztesség követelményeinek megfelelően, kölcsönösen együttműködve kötelesek eljárni. 

4./ A Társulás tagjait nyilvántartásba kell venni. A megállapodás 3. sz. mellékletét képező tagnyilvántartás a következőket tartalmazza:     -     az önkormányzat neve, székhelye, 







lakosság száma

· belépés időpontja

· hozzájárulásként befizetett összeg évente

· tagság megszűnésének időpontja.

IV. A Társulás tagsága

A társulás tagja lehet a térség és a térségbe tartozó településekkel területi és gazdasági kapcsolatban álló települési önkormányzat, amelyek képviselő-testülete a helyi önkormányzatokról szóló 1990. évi LXV. törvény és a helyi önkormányzatok társulásairól és együttműködéséről szóló 1997. évi CXXXV. törvényben megfogalmazottak szerint a társulásba való belépés mellett dönt és a társulási megállapodásban és az alapító okiratban foglaltakat az önkormányzatra vonatkozóan magára nézve kötelezőnek fogadja el, valamint vállalja, hogy tevékenyen részt vesz a társulás munkájában, a tagdíjat költségvetésébe tervezi és azt befizeti.

Jelen megállapodás céljainak megvalósításában résztvevő települések a folyamatos és hatékony működés érdekében ezen megállapodás végrehajtása során körzeteket hoznak létre. A tagok területi elhelyezkedése által így kialakított egy-egy településcsoport működési területe és szervezete szerint nem azonos a már működő kistérségi mikrokörzetekkel, a körzetek társulásnak nem tekinthetőek, azok kizárólagosan a jelen megállapodással létrehozott Társulás hatékony működését segítik elő.

Az egyes településcsoportok (körzetek) az alábbiak:


- Baktakék körzet: Beret, Detek, Gagyapáti, Alsógagy, Felsőgagy, Csenyéte,     


Krasznokvajda, Büttös, Kány, Keresztéte, Perecse, Szászfa, Pamlény, 


Gagyvendégi, 
Gagybátor ( 16 )


- Encs körzet:Ináncs, Abaújkér, Abaújalpár, Hernádbűd, Pere, Forró, Fancsal, Méra, 

Monok, Boldogkőújfalu, Boldogkőváralja, Arka, Rátka, Megyaszó ( 15 )


- Halmaj körzet:Csobád, Hernádszentandrás, Felsődobsza, Kiskinizs, Nagykinizs, 

Kázsmárk, Léh, Rásonysápberencs, Hernádkércs, Szentistvánbaksa ( 11 )


- Szalaszend körzet:Fulókércs, Fáj, Litka, Szemere, Novajidrány, Garadna, 


Hernádvécse, Pusztaradvány, Hernádpetri, Göncruszka, Vizsoly, 



Vilmány, Hernádcéce, Korlát  ( 15 )

V. A társult önkormányzatok jogai és kötelezettségei 

1. A Társulás tagjának jogai:

- A Társulás tagjai képviselőjük útján részt vehetnek a Társulás tevékenységében,    rendezvényein, céljainak, feladatainak meghatározásában, a Társulás szervezetének kialakításában. Át nem ruházható hatáskörük a Pénzügyi Bizottság tagjainak megválasztása, visszahívása.

· Képviselője választó és választható a Társulás szerveibe és tisztségeire.

· Teljes joggal képviseli önkormányzata érdekeit.

· Igénybe veheti és igényelheti a Társulás szolgáltatásait.

· A Társulási tanács döntése alapján részesedhet a Társulás tevékenysége révén elért pénzbevételekből ( alapítványi támogatások, pályázatok, egyéb támogatások ).

· Javaslatot tehet a Társulást érintő bármely – tagságának megfelelő- kérdésben, jogosult a törvénysértő döntés megtámadására.

· Kérdéseket, javaslatokat, indítványokat tehet a Társulás tisztségviselőihez és szerveihez, felvilágosítást kérhet tőlük a Társulás tevékenységéről, a Társulás irataiba betekinthet.

2. A Társulás tagjainak kötelezettségei:

A társult Önkormányzatok együttműködési ill. társulási szerződésből fakadó kötelezettségük teljesítése érdekében kijelentik, hogy 

· A társulási megállapodás rendelkezéseit betartják.

· Képviselőik útján rendszeresen részt vesznek a Társulás szerveinek munkájában, elősegítve a társulási célok és feladatok megvalósulását.

-  A Társulás működésére évi 100 Ft/fő/település fenntartási hozzájárulást állapítanak    meg.  

     Szerződő felek a megfizetés módját banki átutalásban határozzák meg. 

     Amennyiben a fenntartási hozzájárulás a társulás működési költségeinek fedezetére       nem elegendő, a társulási tanács annak összegét a teljes tagság minősített többséggel hozott határozatával megemelheti, mely határozat a társulásban résztvevő önkormányzatok képviselő-testületének minősített többséggel hozott döntésével lép hatályba. 

A fenntartási hozzájárulás összegét Társult önkormányzatok költségvetési rendeletükben tervezik és biztosítják. 

A fenntartási hozzájárulás a Társulás megszűnéséig ill. a hulladékkezelési rendszer

   bérbeadásáig fizetendő.

- A beruházások megvalósításához szükséges döntéseket /rendeleteket,     jognyilatkozatokat, ill. hozzájárulásokat/ kellő időben és módon meghozzák,

-    Az elnyert támogatások során szükséges forrásokat a társulás rendelkezésére bocsátják, ill. maradéktalanul teljesítik azokat,

-  A Társulási szerződésben foglalt felhatalmazás alapján a Társulási Tanács által     meghatározott vagyoni hozzájárulást maradéktalanul teljesítik.

-  Nem tagjai olyan szervezetnek, társulásnak, amely tagság ellehetetlenítené jelen Társulás  pályázatait országos ill. uniós pályázatok vonatkozásában.

-   Megalakítják a Társulási Tanácsot, településcsoportonként 2-2 képviselőt delegálnak a  Társulási Tanácsba, amely a társulás legfőbb döntéshozó szerve.  

· A Társulás törvényes döntéseit végrehajtják, segítik a hulladékgazdálkodási rendszer felépítéséhez szükséges projekt megvalósulását.

· A Társulás céljai eléréséhez szükséges adatokat és információkat a Társuláshoz továbbítják.

· A Társulási megállapodás aláírását követően a szilárd-hulladék kezelése tárgyában újonnan kötendő ( vagy módosításra kerülő hatályos) közszolgáltatási szerződéseikben a hulladékgazdálkodási rendszer rendszerelemeinek kötelező igénybevételét előírják és a rendszerelemek igénybevételére vonatkozó szerződési feltételben nem tartását rendkívüli felmondásra okot adó szerződésszegésként szerepeltetik.

· A tagok a projektek megvalósítása érdekében kölcsönösen együttműködnek egymással, az egységes fejlődést szem előtt tartva.

VI.  A Társulás pénzügyi alapja, vagyona

A Társulás tagjai a Társulás feladatainak megvalósítása érdekében közös pénzügyi alap létrehozását határozzák el.

A Tanács vagyona a tulajdonából és a Társulást megillető vagyoni értékű jogokból áll, melyek a Társulás céljának megvalósítását szolgálják.

A pénzügyi alap forrásai: 

1.) kötelező befizetés ( tagdíj ): a tag költségvetési normatíva megállapításánál figyelembe vett lakosság szám után számított 100 Ft/ fő összegű hozzájárulása, melyet alakulás évben – 2007. szeptember 30-ig, 2008. január 1-től évenként a tárgyév december hó 15. napjáig kell megfizetni banki átutalással.

A tagdíj a Társulás működési költségeinek fedezetére szolgál. A gazdasági év megegyezik a rendes naptári évvel.

 2.) egyéb: -     nemzetközi és belföldi pályázati támogatások 

A II. pontban meghatározott  feladatok teljesítése érekében benyújtott pályázatok révén elnyert összeg teljes egészében a Társulás bevételét képezi, melyet csak a II. pontban meghatározott feladataira használhat fel.

· gazdálkodó vagy más szerv által biztosított támogatás, felajánlás, hozzájárulás

· a Társulás vagyonának hasznosításából származó, az adott évben fel nem használt tőke hozadéka

· a társulási célok elérése érdekében kifejtett gazdasági tevékenységből származó saját bevétel

      Az alapban elhelyezett kötelező befizetés után kamat nem jár.

A számla feletti rendelkezési jogot a társulási tanács elnöke, távollétében vagy akadályoztatása esetén az elnökhelyettes és a munkaszervezet Társulási tanács által erre felhatalmazott dolgozói gyakorolhatják.

A Társulás költségvetését a Társulási tanács önállóan, költségvetési határozatban állapítja meg.

A Társulás éves gazdálkodásáról szóló beszámolót a Társulási tanács fogadja el.

Az alap kezelésére, felhasználására vonatkozó döntések meghozatala a Társulási tanács feladata.

Ennek keretében a Tanács: - meghatározza a befizetések összegét, idejét

-  gondoskodik az alapban lévő pénzek kezeléséről

· pénzpiaci műveletek végzésére felhatalmazást adhat.

VII. A társulás szervezete 

A Társulás szervei a Társulási tanács, az Elnök, az Elnökhelyettes, a Pénzügyi Bizottság és a Társulás munkaszervezete.

1./  A Társulási Tanács

A Társulási Tanács a társulás legfőbb szerve, mely a társulás tagjait felölelő önkormányzati településcsoportok( körzetek ) által delegált képviselők ( körzeti meghatalmazottak ) összessége. 

A Társulási Tanács 8 fős. 

A Társulási Tanács megalakultnak tekintendő, ha a képviselő-testületek mindegyike jóváhagyta a társulási megállapodást, a körzetek megválasztották képviselőiket és a Társulási Tanács alakuló ülése kimondta a megalakulását.

A körzeti meghatalmazott  a meghatalmazó önkormányzatok száma szerinti szavazati arány szerint jogosult és köteles eljárni. Ennek megfelelően köteles a szavazás során az általa képviselt tagok nevében minden álláspontot előterjeszteni és képviselni. Köteles a képviselt önkormányzatot tájékoztatni a Társulással kapcsolatosan tudomására jutott minden információról, valamint a birtokába került okiratok tartalmáról. A körzeti meghatalmazott a Társulási Tanács ülését megelőzően a Társulás költségvetéséről és annak végrehajtásáról szóló beszámoló elfogadása előtt köteles kikérni a képviselt önkormányzat írásbeli utasítását. Az utasítást olyan időben köteles megkérni, hogy a képviseltnek az utasítás adásához elegendő idő álljon rendelkezésére. A képviselt önkormányzat utasításának hiányában, illetve ha az nem egyértelmű a körzeti meghatalmazott a képviselt önkormányzat szavazati jogát nem gyakorolhatja. A szavazás során a körzeti meghatalmazott köteles biztosítani a képviselt önkormányzatok utasításainak megfelelő arányokat.

A körzeti meghatalmazottakat a képviselt településcsoportok minősített többségű határozattal indokolás nélkül visszahívhatják.

Amennyiben a településcsoportok által visszahívott körzeti meghatalmazott tölti be az elnöki, elnökhelyettesi tisztet a Tanács soron kívül dönt a visszahívás kérdésében és az új elnök, illetve elnökhelyettes személyében.

A Társulási Tanács döntéseit nyilvános ülésen hozza. 

A Társulási tanács zárt ülést tart választás, kinevezés, felmentés, vezetői megbízás adása, visszavonása, fegyelmi eljárás megindítása, fegyelmi büntetés kiszabása és állásfoglalást igénylő személyi ügy tárgyalásakor, ha az érintett a nyilvános tárgyalásba nem egyezik bele. Zárt ülés tartása rendelhető el a vagyonnal való rendelkezés és a Társulás által kiírt pályázatok tárgyalásakor, ha a nyilvános tárgyalás üzleti érdeket sértene.

Határozatai a meg nem jelent társulási tanácstagra, és a távollétében képviselettel nem rendelkező tagokra is kötelezőek. 

A Társulási Tanács tagjai az általuk képviselt települések számának megfelelő számú szavazati joggal rendelkezik. 

A Társulási Tanács dönt a jelen szerződésben meghatározott és a társulás tagjai által átruházott, valamint a vonatkozó jogszabályok által meghatározott saját feladat és hatáskörben. 

A Társulási Tanács tagjai sorából elnököt és az elnök javaslata alapján elnökhelyettest választ. 

A Társulási Tanács üléseit szükség szerint, de legalább évente 2 alkalommal össze kell hívni (rendes ülés). 

Rendkívüli ülés összehívására kerül sor a társulás bármely tagjának napirendet tartalmazó indítványára, a Közigazgatási Hivatal vezetőjének kezdeményezésére, a Pénzügyi Bizottság kezdeményezésére, illetve a Társulási Tanács által meghatározott időpontban. 

A Társulási Tanácsot az ülés napját legalább 7 nappal megelőzően a tanács elnöke, távollétében az elnökhelyettes vagy a Társulási tanács által felhatalmazott képviselő hívja össze írásban a napirend megjelölésével. 

Írásban közölt napirend hiányában vagy nem szabályszerűen összehívott ülés csak akkor dönthet, ha valamennyi társulási tanácstag megjelent és a napirend tárgyalásához, illetve az ülés megtartásához hozzájárult. 

A Társulási Tanács ülését az elnök vezeti.

A Társulási Tanácsban a körzeti meghatalmazottak körzetenként együtt az általuk képviselt települések számával megegyező számú szavazattal rendelkeznek. Szavazni igennel és nemmel lehet. 

A Társulási Tanács határozatképes, ha a tagok vagy meghatalmazott képviselőjük több mint fele jelen van. Határozatképtelenség esetén az eredeti időpontot követő 7 napon túli, de 15 napon belüli napra a tanácsot ismét össze kell hívni. 

A Tanács tagja által helyettesítésre adott meghatalmazás csak egy alkalomra szólhat, melynek hatálya kiterjedhet a határozatképtelenség miatt megismétel tanácsülésre is. 

A Társulási Tanács határozatait általában egyszerű szótöbbséggel hozza. Minősített többséggel hozott döntés szükséges zárt ülés elrendeléséhez, hatáskörébe utalt választáshoz, kinevezéshez, felmentéshez, vezetői megbízás adásához, illetve visszavonásához, fegyelmi eljárás megindításához, fegyelmi büntetés kiszabásához, a fenntartási hozzájárulás emeléséhez, illetve a Társulási megállapodás egyes rendelkezéseiben meghatározott további esetekben, 

A Társulási Tanács üléséről jelenléti ívet, valamint jegyzőkönyvet kell készíteni. 

A jegyzőkönyvnek tartalmaznia kell a megjelent képviselők, meghívottak nevét, a tárgyalt napirendi pontokat, a tanácskozás lényegét, a szavazás számszerű eredményét és a hozott döntéseket. 

A Tanács döntéseit határozati formában hozza, emelkedő arab számozással és dátummal. pl.: (1/2006. (IX.30.) sz. határozat)

A jegyzőkönyvet a Társulási Tanács elnöke és a Társulási Tanács által felhatalmazott személy írja alá. A jegyzőkönyvet az elnök az ülést követő 15 napon belül megküldi az Észak Magyarországi Regionális Közigazgatási Hivatal B-A-Z. Kirendeltsége részére. 

A Társulási Tanács tagjai félévente kötelesek képviselő-testületeiknek beszámolni a társulás működéséről, szakmai tevékenységéről. 

A Társulási Tanács megalakultnak tekintendő, ha a társult önkormányzatok képviselő-testületei jóváhagyták a társulási megállapodást és jelen okirat aláírásával kijelölték a társulási szerződésben rögzített képviselőiket és a Társulási Tanács alakuló ülése kimondta a megalakulást. 

      A Társulási Tanács tagjainak, a választott tisztségviselőknek és a Pénzügyi Bizottság   tagjainak névsorát jelen megállapodás melléklete tartalmazza.

2./ Az Elnök, elnökhelyettes a társulás képviselete

Az elnököt a Társulási Tanács titkos szavazással választja meg. 

Megbízatása az önkormányzatnál betöltött tisztségének, megbízatásának megszűnéséig tart. 

Az elnök személyére a Társulási Tanács bármely tagja javaslatot tehet.

A társulást az elnök önálló képviseleti joggal képviseli harmadik személyekkel szemben, valamint bíróság és más hatóságok előtt. 

Az elnök az ügyek meghatározott csoportjára nézve a képviselet jogkörét meghatalmazás útján átruházhatja az elnökhelyettesre, illetve a társulási tanács bármely tagjára, illetve a társulással közreműködői jogviszonyban (megbízási szerződés, munkaszerződés) álló harmadik személyre. 

A Társulási Tanács az elnök javaslatára az elnökre vonatkozó szabályok szerint elnökhelyettest választ, aki segíti az elnök munkáját, illetve akadályoztatása esetén teljes jogkörrel helyettesíti őt. 

Az elnök ellátja a társulás ügyeinek intézését. 

A gazdasági, adminisztrációs feladatok ellátását munkaszervezet útján látja el.  A feladatok ellátására szükség esetén megbízási szerződést, illetve munkaszerződést köthet. 

A Társulási Tanács jogosult minősített többséggel az elnök, elnökhelyettes visszahívására.

A leváltott elnök az új megválasztásától számított 30 napon belül köteles az ügyek intézését átadni és teljes elszámolást készíteni. 

Az elnök jogosult megbízatásáról írásban lemondani, az új elnök megválasztásáig azonban köteles kötelezettségeit ellátni, a társulási tanács ülését lemondását követő 15 napon összehívni, az új elnök megválasztása céljából. 

Az írásbeli lemondást az elnökhelyettes felé kell benyújtani. 

Az elnök lemondása az elnökhelyettes megbízatását nem szünteti meg. 

Az elnök feladatainak ellátásra szakértőt is igénybe vehet a társulás költségére. 

Az elnök: 

· irányítja a társulás gazdálkodását

· gyakorolja az egyéb munkáltatói jogokat a költségvetési szerv vezetője felett

· gondoskodik a társulás vagyonkimutatásának, költségvetésének, éves beszámolójának elkészítéséről 

· a társulás mérlegét a tagok számára elérhetővé teszi 

· gondoskodik a társulás könyveinek szabályszerű vezetéséről 

· évente legalább egyszer jelentést készít a Társulási Tanács részére a feladatok megvalósításáról 

· ellátja mindazokat a feladatokat, mellyel a Társulási Tanács megbízza

· a társulás bevételeivel a  Társulási Tanács és a Pénzügyi Bizottság ellenőrzése mellett önállóan, a tanács hatáskörét nem sértve, a törvényi szabályozásnak megfelelően gazdálkodik, a működéssel járó költségeket a társult önkormányzatok által tagdíjból fedezi

· köteles negyedévente írásban tájékoztatni a Társulás tagjait a 100.000.- Ft-ot meghaladó, de 1.000.000.- Ft-ot el nem érő jogügyletekről.

Az elnök a tőle általában elvárható gondossággal köteles eljárni. Kötelezettségének megszegésével okozott károkért a polgárjog szabályai szerint felel.

Az elnökhelyettesre az elnökre vonatkozó szabályok az irányadóak.

3./ Pénzügyi Bizottság 

A Társulás tagjait képező önkormányzatok jelen megállapodás elfogadásával  a társult önkormányzatok polgármestereinek javaslata alapján 5 tagú Pénzügyi Bizottságot választanak, amely gondoskodik a jogszerű költségvetési működés ellenőrzéséről. 

 A Pénzügyi Bizottság elnöke, elnökhelyettese csak a Társulás tagja lehet.  

A Pénzügyi Bizottság folyamatosan ellenőrzi a társulás gazdálkodását, jogosult a társulás könyveibe betekinteni, megvizsgálhatja a társulás szerződéseit, bankszámláját. 

A Pénzügyi Bizottság köteles a társulás költségvetését, éves beszámolóját, mérlegét, vagyonkimutatását a Társulási Tanács elé terjesztett jelentést az adatok valódisága és a jogszabályi előírásoknak való megfelelősége szempontjából megvizsgálni és erről a Társulási Tanácsnak jelentést tenni. 

A Pénzügyi Bizottság köteles a Társulási Tanácsa haladéktalan összehívását kezdeményezni, ha jogszabályba, társulási szerződésbe ütköző, vagy a társulás érdekeit sértő intézkedést, mulasztást tapasztal. 

A Pénzügyi Bizottság tagja nem lehet az elnök, illetve az elnökhelyettes. 

A Pénzügyi Bizottság évente egyszer köteles a társulás tevékenységéről készített beszámolót valamennyi képviselő-testület részére megküldeni. 

A Pénzügyi Bizottság tagjainak visszahívása a társulás tagjainak át nem ruházható hatáskörébe tartozik.

4./ A Társulás munkaszervezete: 

A székhely település önkormányzata Képviselő-testületének hivatala látja el a Társulási Tanács döntéseinek előkészítését és feladatainak végrehajtását, a Társulás működésével, fenntartásával, előirányzatai felhasználásával, módosításával, vagyonhasznosításával, pénzkezelésével, beszámolási kötelezettségével kapcsolatos feladatokat.

5./ Felügyeleti szerv:

A Társulás tagjai jelen megállapodás elfogadásával a 217/1998. (XII.30.) Korm. rendelet 13.§ (6) bekezdésében foglaltak alapján a Társulás felügyeleti szervének Encs Város Önkormányzat képviselő -testületét jelölik ki.

VIII. Társulási Tanács feladat- és hatásköre

1./ Feladatkör:

A társulási megállapodás II. pontjában körülírt beruházás megvalósításával kapcsolatos feladatkörök ellátása, ideértve a projekt tervkoncepciójának elkészíttetését, elfogadását, a finanszírozással kapcsolatos szervezési feladatok végrehajtását, a kivitelezéssel kapcsolatos megrendelői feladatok ellátását és – ha a társulás tagjai másképp nem döntenek – a megvalósult beruházás működtetésével kapcsolatos feladatok ellátását. 

2./ Hatáskör:

-  Döntés minden olyan jogügylet megkötéséről, melyben a Társulás 1.000.000.- Ft feletti    pénzügyi kötelezettséget vállal.

-     Koordinálja a pályázati dokumentációk elkészítését, dönt a benyújtásukról.

-  A beruházások megvalósítása érdekében megbízást ad, szerződést köt az általa legelőnyösebbnek ítélt ajánlattevővel.

-  A pályázatok elnyerése esetén megköti a támogatási szerződéseket, kiválasztja a beruházásra legalkalmasabb kivitelezőt, a megvalósulást követően dönt az üzemeltető személyének kiválasztásáról.

· A tagdíj összegének megállapítása, mely határozat a társulási megállapodás módosítása esetén a társulásban résztvevő önkormányzatok képviselő-testületének minősített többséggel hozott döntésével lép hatályba. 

· A pénzügyi alap kezelésére, felhasználására vonatkozó döntések meghozatala.

· A társulás elnökének, elnökhelyettesének megválasztása, visszahívása. 

· A tagokat terhelő egyéb kötelezettség megállapítása, amely határozat a társulási megállapodás módosítása esetén a társulásban résztvevő önkormányzatok képviselő-testületének minősített többséggel hozott döntésével lép hatályba. 

· A társulás tagjának kizárása, mely határozat a társulásban résztvevő önkormányzatok képviselő-testületének minősített többséggel hozott döntésével lép hatályba. 

· A társulási szerződés módosítása, mely határozat a társulásban résztvevő önkormányzatok képviselő-testületének minősített többséggel hozott döntésével lép hatályba. 

· A társulás megszűnésének elhatározása, mely határozat a társulásban résztvevő önkormányzatok képviselő-testületének minősített többséggel hozott döntésével lép hatályba. 

· A társulás költségvetésének, beszámolójának, mérlegének elfogadása.

· Szervezi az önkormányzatok együttműködését.

· Beszámol a társulás tagjainak. 

· A törvény által kötelezővé tett esetben kiírja és lebonyolítja a szükséges közbeszerzési eljárásokat. 

· Szervezi és megvalósítja a társulással összefüggésben keletkezett költségvetési, elszámolási kötelezettségből adódó feladatokat. 

· Megállapítja a szakmai befektetőkkel történő megállapodás irányelveit, szempontjait.

· Gyakorolja a Társulás, mint költségvetési szerv vezetője feletti kinevezési, jogviszony megszüntetési , összeférhetetlenségi és fegyelmei eljáráshoz kapcsolódó jogkört.

IX.  A Társulás gazdálkodása

1./ A Társulás az egyes településeket terhelő tagdíj befizetésekből, a pályázatokon      elnyert vissza nem térítendő támogatásokból, és az ezekhez tartozó önkormányzati      /önrész/ hozzájárulásokból gazdálkodik.

A társulás egyéb bevételként számol jogi és természetes személyek támogatásával, felajánlásaival, hozzájárulásaival. 

2./ A Társulás elnöke köteles a társulási tanács döntése alapján magyar pénzintézetnél a társulási szerződés megkötésétől számított 30 napon belül elszámolási számlát nyitni, és az elszámolási számlán tartott  bevételekkel illetve a kiadásokkal köteles elszámolni, bármely társult tag részére betekintést biztosítani.

3./ A társulás fennállása alatt szerzett vagyona  társult önkormányzatok közös tulajdonát képezi, melyre a Ptk. szabályait kell alkalmazni. A szerzett vagyon nyilvántartásba történő bejegyzésekor a tulajdoni hányadot abban az arányban kell megállapítani az önkormányzatok részére, amilyen arányban a tagdíj fizetési és sajáterő hányad fizetési kötelezettségüknek eleget tettek. 

X. A Társuláshoz való csatlakozás

A Társulás nyílt.

A társuláshoz helyi önkormányzatok csatlakozhatnak amennyiben 

- az általuk kötelezően ellátandó hulladékgazdálkodási feladatok ellátásában a társulás szerepet vállalhat,

- létezik olyan műszaki, gazdasági vagy szervezési kapcsolat, amely a csatlakozás időpontjában adott, vagy kialakítható

- a csatlakozni szándékozó a társulási szerződésben foglaltakat magára nézve kötelezőnek fogadja el

- a társulási tanács ilyen irányú döntése esetén a csatlakozási díj megfizetését vállalja

- a társulási tanács által meghatározott egyedi – akár a társulási szerződéstől eltérő tartalmú – csatlakozási feltételek elfogadja.

A csatlakozási eljárást kezdeményezheti a társulási tanács vagy a csatlakozni kívánt önkormányzat. A kérelmet a társulási tanács megvitatja, dönt az esetleges csatlakozási díj mértékéről és az egyedi csatlakozási feltételekről. A társulási tanács írásba foglalt döntését megküldeni a társult önkormányzatoknak, hogy képviselő-testületeik minősített többséggel hozott döntésükkel foglaljanak állást a hozzájárulás kérdésében. A képviselő-testületek döntéseinek meghozatalára indokolt mértékű határidőtartamot tűzhet. A határidő leteltét követően a társulási tanács megállapítja a társult önkormányzatok képviselő-testületeinek döntése alapján a szavazás eredményét. A társulásra kötelező határozat akkor jön létre, ha a társulás összes tagja minősített többséggel hozott határozatával a Társuláshoz csatlakozáshoz hozzájárult. A csatlakozás elfogadása esetén a társulási megállapodást a tagok körére vonatkozóan módosítani szükséges. 

XI. A Társulás megszűnése

1./ A Társulás megszűnik, ha azt a Bíróság jogerős végzéssel megszünteti, vagy megszűnését megállapítja.

2./ Megszűnik a Társulás abban az esetben is, ha

                  a tagjainak száma egy főre csökken

                  valamennyi tag közös megegyezéssel a megszűnést elhatározza

                  nyilvánvalóvá válik, hogy a Társulás alapítási célját nem tudja megvalósítani,

                  ha a hulladékgazdálkodási rendszer megvalósításához szükséges forrásokra 

                  nem tud szert tenni, pályázati igényeit sorozatosan, és véglegesen elutasítják,

                  illetve a rendelkezésre álló források elégtelennek bizonyulnak.

3./ A Társulás megszűnése esetén a Társulási Tanács a vonatkozó jogszabályi rendelkezéseknek megfelelően köteles eljárni.

     Végelszámolás alkalmával először az élő szerződéseket kell teljesíteni, ill. megszüntetni, valamint a hitelezők részére járó tartozásokat kiegyenlíteni.

     A fennmaradó vagyon felosztásáról a vagyoni hozzájárulások arányában a Társulási

     Tanács dönt.

4./ A társulási megállapodást a tagok részéről felmondani a naptári év utolsó napjával írásban benyújtott, indokolt felmondással lehet. 

Felmondás esetén a tag köteles a tárgyévi hozzájárulási kötelezettségének teljesítésére.

A felmondásról szóló minősített többséggel hozott képviselő-testületi határozatot 6 hónappal korábban kell meghozni és a társulás tagjaival közölni. 

A felmondási jog visszaélésszerű gyakorlása esetén a felmondó önkormányzat köteles a társulásnak a tagsági jogviszony megszűnésével okozott vagy abból fakadó kárának a megtérítésére. 

A felmondási jog visszaélésszerű gyakorlása különösen, ha a jognyilatkozat nincs összefüggésben a társulás működésével, az indoklása nem helytálló, a felmondási jog gyakorlása önös érdekből fakad, vagy nem nyilvánvalóan indokolt a tagsági viszony tarthatatlansága. 

5./ A társulás tagjainak minősített többséggel hozott határozatával a naptári év utolsó napjával kizárható az a tag, aki jelen szerződésben meghatározott kötelezettségeit nem teljesíti. 

A kizárást megelőzően az elnök két alkalommal köteles határidőtűzéssel a teljesítésre felhívni az érintett képviselő-testületet. 

A kizárás képviselő-testületek általi tárgyalásakor a társulási tanács kötelezően megkért álláspontját ismertetni kell. 

A társulási tanács köteles a vélemények kialakítását megelőzően a kizárással érintett önkormányzat polgármesterét, képviselő-testületét nyilatkozattételre felívni és a kapott nyilatkozatot saját véleményével együtt a képviselő-testületi napirendi pont tárgyalásakor ismertetni. 

6./ A tagsági viszony felmondása vagy kizárás útján történő megszűnése esetén az érintett önkormányzattal el kell számolni. 

A társulás tagjai kötelezettséget vállalnak arra, hogy felmondásuk, illetve kizárásuk esetén a projekt megvalósítása során nyújtott hozzájárulásának ellenértékére csak olyan mértékben és formában tartanak igényt, hogy az a társulás további működését ne veszélyeztesse. 

A tagsági viszony megszűnésével kapcsolatos elszámolási eljárás nem érinti az ingatlan-nyilvántartásba bejegyzett tulajdoni hányadot, minden más igényre nézve – a fenti korlátozásra tekintettel – az elszámolást akként kell foganatosítani, hogy az önkormányzatot megillető minden tényleges befizetés útján teljesített hozzájárulás, a visszafizetés hónapjának első napján irányadó jegybanki alapkamattal növelt forintösszege, melyet költségvetése terhére ténylegesen teljesített a kapott végleges juttatásokkal és az alapkezelő kezelési költségeivel csökkentett összegben.  Végleges juttatásnak minősül: a valamennyi tag közös céljait szolgáló kiadások pl. a közös tervek készítésének költségei, a Társulás célját alkotó beruházásokhoz kapcsolódó közbeszerzési eljárás lefolytatásának költségei stb. 

A tagsági viszonyát elvesztő önkormányzat a jelen társulási megállapodás aláírásával kifejezetten lemond minden olyan, a társulásnak címzett támogatásra vonatkozó elszámolási, megtérítési igényéről, melyet a társulás közösségi jellegére tekintettel kapott. 

7./ A Társulás megszűnése esetén a Társulás kötelezettségeiért vagyoni hozzájárulásuk arányában a tagok tartoznak felelősséggel.

XII. Egyéb rendelkezések

Jelen megállapodás aláírásával az alapító önkormányzatok felhatalmazzák a Társulást, hogy a Társulási Tanács által jóváhagyott irányelvek és szempontok alapján külön megállapodást kössön a célok megvalósítása érdekében szakmai befektetőkkel, melyben részletesen meghatározza, hogy a szakmai befektetők milyen és mekkora támogatást nyújthatnak a Társulás javára, illetve részletesen meghatározza a felek jogait és kötelezettségeit.

A társuló képviselő-testületek megállapodnak abban, hogy jelen megállapodásból eredő vitás kérdéseiket elsődlegesen tárgyalásos úton, egymás közötti egyeztetéssel kívánják rendezni. Amennyiben nem jutnak egyezségre, az Encsi Városi Bíróság kizárólagos illetékességét kötik ki. 

A társulási tanács elnöke a jelen megállapodást – valamennyi társult önkormány aláírását követő 15 napon belül – köteles a Közigazgatási Hivatal vezetőjének törvényességi észrevétel megtétele érdekében megküldeni. 

A Közigazgatási Hivatal vezetője a társulás felett törvényességi, ellenőrzési jogkört gyakorol és vizsgálja, hogy a társulás szervezete, működési, döntéshozatali eljárása megfelel-e a jogszabályoknak. 

Jelen megállapodás valamennyi önkormányzat közül az utolsóként jóváhagyó önkormányzat Képviselő-testületének határozatával válik hatályossá.

Jelen szerződés szerves részét képezik az alábbi mellékletek: 

1. sz. melléklet: a Társulás működési területe: tagjainak megnevezése, székhelye

2. sz. melléklet: jelen szerződés elfogadását tartalmazó képviselő-testületi határozatok 

3. sz. melléklet: tagnyilvántartás

4. sz. melléklet: alapító okirat

5. sz. melléklet: a Társulási Tanács tagjai, tisztségviselők, Pénzügyi Bizottság tagjai

A megállapodásban nem szabályozott kérdésekben a vonatkozó jogszabályok rendelkezései az irányadóak.

Encs, 2007. december 29.

2.sz. Melléklet 

Encs város képviselő-testülete 173/2007. (XI.20) sz. határozata

Abaújalpár község képviselő-testülete 19/2007.(XI.26.) sz. határozata

Abaújkér község képviselő-testülete  38/2007.(XI.26)  sz. határozata

Abaújszántó város képviselő-testülete 184/2007. (XI.26.) sz. határozatával

Alsógagy község képviselő-testülete 28/2007.(XI.30) sz. határozata

Arka község képviselő-testülete 44/2007.(XII.20.) sz. határozata

Baktakék község képviselő-testülete 1-5/2006.(IX.14.) 35. sz. határozata

Beret  község képviselő-testülete 1-4/2006. (IX.11.) 10. sz. határozata

Boldogkőújfalu község képviselő-testülete 177/2007.(11.29.)  sz. határozata

Boldogkőváralja község képviselő-testülete 73/2007.(11.22.) sz. határozata

Büttös község képviselő-testülete 29/2007. (XII.04.) sz. határozata

Csenyéte  község képviselő-testülete 24/2007.(XI.29.) sz. határozata

Csobád  község képviselő-testülete 185/2007.(XI.20.) sz. határozata

Detek város képviselő-testülete 1-4/2006.(IX.12) 26. sz. határozata

Fáj  város képviselő-testülete 110/2007.(XII.17.) sz. határozata

Fancsal község képviselő-testülete 11/2007. (XI.27) sz. határozata

Felsődobsza község képviselő-testülete 138/2007. (XI.20) sz. határozata

Felsőgagy község képviselő-testülete 27/2007 (XI.29.) sz. határozata

Forró  község képviselő-testülete 26/2007 (XI.27.) sz. határozata

Fulókércs  község képviselő-testülete 55/2007.(XI.30.) sz. határozata

Gagyapáti  község képviselő-testülete 1-4/2006(IX.8.) 7. sz. határozata

Gagybátor község képviselő-testülete 424-2/2007.(XI.26.) sz. határozat

Gagyvendégi község képviselő-testülete 424-3/2007.(XI.26.) sz. határozata

Garadna  község képviselő-testülete 3293-4/2007 (XI.27.) 25. sz. határozata

Göncruszka község képviselő-testülete 78/2007.(XI.16.) sz. határozata

Halmaj község képviselő-testülete 79/2007. (XII.29.) sz. határozata

Hernádbűd  község képviselő-testülete 40/2007. (XI.22.) sz. határozata

Hernádcéce község képviselő-testülete 29/2007.(XI.21) sz. határozata

Hernádkércs község képviselő-testülete 1-15/2007.(XI.29) 71. sz. határozata

Hernádpetri  község képviselő-testülete 56/2007. (XI.23.) sz. határozata

Hernádszentandrás község képviselő-testülete 138/2007.(XI.22.) sz. határozata

Hernádvécse község képviselő-testülete 76/2007. (XI.23.) sz. határozata

Ináncs község képviselő-testülete 335/2007.(XII.06.) sz. határozata

Kány  község képviselő-testülete 19/2007.(XII.05.) sz. határozata

Kázsmárk község képviselő-testülete 96/2007.(XII.09.) sz. határozata

Keresztéte község képviselő-testülete 14/2007.(XI.28.) sz. határozata

Kiskinizs község képviselő-testülete 95/2007. (XI.29.) sz. határozata

Korlát község képviselő-testülete 40/2007.(XI.22.) sz. határozata

Krasznokvajda község képviselő-testülete 118/2007.(XI.29.) sz. határozata

Léh község képviselő-testülete 23/2007.(XII.29.) sz. határozata

Litka község képviselő-testülete 27/2007.(XI.28.) sz. határozata

Megyaszó község képviselő-testülete 76/2007. (XI.27.) sz. határozata

Méra község képviselő-testülete 1-18/2007/ XI.28./ 123. sz. határozata

Monok község képviselő-testülete 35/2007.(III.26) sz. határozata

Nagykinizs község képviselő-testülete 1-13/2007.(XII.3.) 31. sz. határozata

Novajidrány község képviselő-testülete 1166-6/2007. (XI.20.)81.  sz. határozata

Pamlény község képviselő-testülete 24/2007.(XI.28.) sz. határozata

Pere község képviselő-testülete 4-7/2007. (XI.26.) 38. sz. határozata

Perecse község képviselő-testülete 19/2007. (XI.27.) sz. határozata

Pusztaradvány község képviselő-testülete 64/2007. (XI.26.) sz. határozata

Rásonysápberencs község képviselő-testülete 25/2007. (XII.280.) sz. határozata

Rátka község képviselő-testülete 80/2007. (XI.27.) sz. határozata

Szalaszend község képviselő-testülete 150/2007 (X.30)  sz. határozata

Szászfa község képviselő-testülete 28/2007. (XI.29.) sz. határozata

Szemere község képviselő-testülete 39/2007.(XI.20.) sz. határozata 

Szentistvánbaksa község képviselő-testülete 1-12/2007. (XI.28.) 17.sz. határozata

Vilmány község képviselő-testülete 92/2007.(XI.30.) sz. határozata

Vizsoly község képviselő-testülete 72/2007. (XI.20.) sz. határozata

